als_Latn dik_Latn sag_Latn
Borussia Dortmund do të luajë finalen e Kupës së Gjermanisë ndaj Wolfsburgut duke shpresuar që ti dhurojë një lamtumirë triumfuese Jurgen Kloppit në ndeshjen e tij të fundit si trajner i verdhezinjve. Përballja e së shtunës në stadiumin Olimpik të Berlinit do të shënojë fundin e aventurës 7 vjeçare të Jurgen Klopp, i cili i solli Dortmundit dy tituj të Bundesligës dhe një Kupë Gjermanie. Gjithashtu Borussia e Dortmundit arriti edhe në finalen e Ligës së Kampionëve në vitin 2013-të, ku humbën ndaj rivalëve të Bundesligës, Bayern Munich në “Wembley”.
SPIELTACH! // MATCHDAY! #ballspielfinale #bvbwob #feiertag pic.twitter.com/0rTBJ53bCo
— Borussia Dortmund (@BVB) May 30, 2015
Klopp i dha lamtumirën tifozëve të Dortmundit pas ndeshjes së fundit në kampionat të luajtur në “Westfalenstadion” në fitoren 3-2 ndaj Werder Bremen, e cila siguroi një vend në Europa League. Kjo shënoi një kthesë mbresëlënëse të Dortmundit, të cilët ishin të parafundit në renditje në fund të dhjetorit, përpara “ringjalljes” në fazën e dytë të kampionatit, çka solli dhe vendin e shtatë në renditje.
Tifozët e Dortmundit i japin lamtumirën Jurgen Klopp
NJë fitore në ndeshjen e sotme do të siguronte një përfundim të suksesshëm sezoni, përpara se Thomas Tuchel të zërë vendin e Klopp në stolin e Dortmundit për sezonin 2015-16. Megjithatë Wolfsburgu do të mundohet t’ia prishë festën e lamtumirës Jurgen Kloppit, teksa nën kampionët e Bundesligës do të kërkojnë të fitojnë trofeun e parë sezonal.
Në finalen e Berlinit, lojtarët e Wolfsburgut do të veshin fanella me numrin 19-të të stampuar mbi to në nder të mesfushorit Junior Malanda, i cili humbi tragjikisht jetën në një aksident me makinë në muajin janar.
Ein grünes Herz mit der Nummer 19 wird am Samstag an Junior Malanda erinnern. pic.twitter.com/csGZIhhfBd
— VfL_Wolfsburg (@VfL_Wolfsburg) May 27, 2015
Ekipi i drejtuar nga trajneri Dieter Hecking zhvilloi një sezon të mirë në Bundesligë duke shënuar 72 gola, përfshi 16 golat e shënuar nga sulmuesi Bas Dost dhe 10 nga Kevin de Bruyne. Gjithashtu Wolfsburg arriti të triumfonte në ndeshjen e parafundit në kampionat ndaj Dortmundit duke fituar me rezultatin 2-1, teksa ndeshja e fazës së parë midis dy ekipeve u mbyll në barazim 2-2. Megjithatë, pavarësisht pozicionimit në kampionat, drejtori sportiv i Wolfsburgut ,Klaus Allofs beson se presioni në takimin e finales së Kupës është i gjithi mbi Borussian e Dortmundit.
“Jemi në situatë të avantazhuar pasi nuk kemi presion mbi shpatulla. Besoj se presioni është i gjithi mbi Dortmundin, por është e natyrshme që dëshirojmë të fitojmë titullin tani që kemi mbërritur në finale. Të marrësh pjesë dhe të arrish në finale është diçka e bukur, por ta fitosh trofeun dhe të kesh mundësi ta ekspozosh në muze do të ishte fantastike për ne dhe të gjithë tifozët. Kjo nuk është finalja e Kloppit, ne nuk luajmë ndaj Jurgen Klopp dhe Dieter Hecking nuk luan ndaj tij. Kjo është një ndeshje midis ekipeve të Wolfsburgut dhe Borussias së Dortmundit”.
Wolfsburg 2-1 Borussia Dortmund | 16 Maj
Wolfsburgu ka arritur të marrë pjesë vetëm një herë më parë në finalen e Kupës së Gjermanisë, ku u mposht 0-3 nga Borussia Munchengladbach në vitin 1995. Nga ana tjetër Dortmundi humbi në finalen e sezonit të kaluar ndaj Bayern Munich, ndërsa në 2012-ën arriti të mposhte po të njëjtët kundërshtarë 5-2, duke fituar si titullin ashtu edhe Kupën e Gjermanisë në të njëjtin sezon. Kjo arritje bën që Klopp të shihet përgjithmonë si një legjendë në Dortmund dhe trajneri karizmatik do të shpresojë në një sukses të fundit si trajner i verdhezinjve.
[total-poll id=31176]
-
La Liga/ 3 orë më parë
Real Madrid, Mbappe sfidon “vrasësin” e Higuain, Morata dhe…
“Në fund do të mbetet vetëm një”. Kjo ishte fraza e Juan Sanchez Villa-Lobos...
-
Seria A/ 3 orë më parë
Foto: Të gjitha uniformat e reja të Serie A 2017/18
Atalanta Bologna Cagliari Chievo Fiorentina Genoa Inter ...
-
Bundesliga/ 4 orë më parë
“Gjithçka është mirë, aq sa mund të fitojmë Champions-in”
Chelsea u mund dhe Carlo Ancelotti sot pati një arsye për të festuar. Pas...
-
Futboll/ 4 orë më parë
VIDEO: Kante? Jo, Bayern ka një më të mirë: Tolisso!
Bayern nuk i ka shpenzuar më kot 41,5 milionë euro për mesfushorin Corentin Tolisso....
-
Merkato/ 4 orë më parë
Chelsea, 4 emrat e Conte-s tejkalojnë “murin” 280 milionë euro
Katër blerje të tjera për të realizuar “pokerin” e trofeve sezonin e ardhshëm. Ky...
-
Merkato/ 4 orë më parë
“Arsenal më ka mashtruar. Dua të largohem!”
Arsene Wenger duhet të përballet me një tjetër problem tek Arsenal. Trajneri francez po...
-
Europa League/ 5 orë më parë
Montella zgjedh 19-vjeçarin para sulmuesit të blerë 38 mln euro
Në verën e blerjeve të mëdha, Milan mund ta fillojë sezonin me Patrick Cutrone...
-
Merkato/ 5 orë më parë
Neymar-PSG, operacioni 562 mln që do të ketë një efekt domino në Itali, Spanjë dhe Angli
Pique, në rrjetet sociale, ka garantuar se Neymar “se queda”, që do të thotë...
-
Formula 1/ 6 orë më parë
Alonso: Gara e Hungarisë, shansi i artë për të marrë pikë
Ditën e diel zhvillohet gara e radhës në Botërorin e Formula 1, ajo e...
-
Futboll/ 6 orë më parë
VIDEO: Ja ç’do të thotë kesh kontroll absolut të sferës
Zinedine Zidane, Ronaldinho, Angel di Maria, Lionel Messi, Ronaldo… Të gjithë këta yje kanë...
als_Latn por_Latn swh_Latn als_Latn als_Latn als_Latn als_Latn deu_Latn swh_Latn als_Latn als_Latn swh_Latn als_Latn eng_Latn unk als_Latn als_Latn als_Latn unk als_Latn als_Latn vec_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn